Օմ Ջոնհվա

**Օմ Ջոնհվա** (, , ), հարավկորեացի երգչուհի և դերասանուհի։

Սկսելով իր կարիերան 1980-ականների երկրորդ կեսից՝ Օմ Ջոնհվան խորուրդ է տվել իրեն որպես հաջողակ երգչուհի և դերասանուհի, դրա շնորհիվ դարձել է Կորեայի ամենահայտնի, կարևոր և ազդեցիկ դեմքերից մեկը, ինչպես նաև օրինակ է Հարավային Կորեայի ժամանակակից երգիչների համար։ Ջոնհվային նաև անվանել են «K-pop լեգենդ» և «Կորեացի Մադոննա»։

## Կենսագրություն
Ջոնհվան ծնվել է 1969 թվականի օգոստոսի 17-ին Հարավային Կորեայի Չեչհոն քաղաքում։ Նա դարձել է երկրորդ երեխան Յու Կյուն-Սոկի և Ում Ջին-Օկի` երաժշտության ուսուցչուհու ընտանիքում, ունի կրտսեր եղբայր՝ Օմ Տհեուն։ Նրա հայրը ողբերգականորեն մահացել է մոտոցիկլետով վթարի ժամանակ, երբ Ջոնհվան 6 տարեկան էր, և ընտանիքին շատ դժվար էր ֆինանսական առումով։

Ակտիվ ապրելակերպ պահպանելու համար Ջոնհվան զբաղվորմ է յոգայով, սերֆինգով և սիրում է ճանապարհորդել։

## Կարիերա
### 1987—1999 թվականներ. կարիերայի սկիզբ
1987 թվականին Ջոնհվան աշխատանքի է ընդունվել MBC հեռուստաընկերությունում՝ որպես երգչախմբի անդամ։ 1992 թվականին նա դեր է ստացել «Պատմություն ամուսնական կյանքի մասին» կատակերգությունում, որը դարձել է նրա կինոդեբյուտը մեծ էկրաններին։ Մեկ տարի անց՝ 1993 թվականի հուլիսին, աղջիկը թողարկել է իր դեբյուտային ստուդիական ալբոմը՝ *[[Sorrowful Secret]]*։ Չնայած կոմերցիոն ձախողմանը, 90-ականների կեսերին Ջոնհվան դարձել է Կորեայի առաջատար մենակատարներից մեկը՝ անընդմեջ թողարկելով մի քանի հիթեր՝ «슬픈 기대 (Sad Expectation)», «하늘만 허락한 사랑슬락한 사랑» (A Love Only Heaven Permits) 장미 (Rose of Betrayal)» և «말해줘 (Tell Me))»:

Նրա չորրորդ ստուդիական ալբոմը՝ *Invitation*, ոչ միայն հաջողակ էր, այլև ցուցադրել էր Ջոնհվայի նոր, ավելի հասուն կերպարը։ 1999 թվականի հունիսի 17-ին թողարկվեց նրա հինգերորդ ստուդիական ալբոմը՝ *[[005.1999.06]]*, որը նույնպես հաջողություն է ունեցել՝ թույլ տալով Ջոնհվային ամրապնդել իր կարգավիճակը՝ որպես հաջողակ սոլո կատարողներ։

### 2000—ներկա ժամանակ. Սոլո ալբոմներ և հիթերի ընտրանի, դերասանական կարիերա
2000-ականների սկզբին Ջոնհվան որոշել է կենտրոնանալ իր դերասանական կարիերայի վրա և սկսել է փորձարկել երաժշտական ​​ժանրերը, մասնավորապես էլեկտրոնիկա։ 2000 թվականի նոյեմբերի 1-ին թողարկվել է *[[Queen of Charisma]]* յոթերորդ ստուդիական ալբոմը, որը թեև հաջողվեց Կորեայում, բայց ավելի ցածր արդյունքներով, քան նախորդ թողարկումները։ 2002 թվականին նա խաղաց գլխավոր դերը «Ամուսնությունը խենթ բան է» էրոտիկ ֆիլմում, որի շնորհիվ նա դարձավ երկրի ամենահայտնի և սիրված դերասանուհիներից մեկը։ 2003 թվականին նա կրկին խաղացել է գլխավոր դերը «Միայնակները» ֆիլմում։ 2004 թվականի փետրվարի 19-ին թողարկվել է *Self Control* ութերորդ ստուդիական ալբոմը՝ դառնալով Ճապոնիայում թողարկված առաջին ռելիզը։

2005-ից 2006 թվականներին Ջոնհվան ամբողջությամբ նվիրվել է իր դերասանական կարիերային և գլխավոր դերեր է կատարել մի քանի ֆիլմերում՝ «Ամեն ինչ սիրո համար», «Արքայադուստր Ավրորա», «Հորովիցի նման» և «Գայթակղելով պարոն կատարյալին»։ 2006 թվականի հոկտեմբերի 26-ին նա թողարկել է իր իններորդ ստուդիական *Prestige* ալբոմը, որը ցույց տվեց նույնիսկ ավելի ցածր արդյունքներ, քան երգչուհու բոլոր նախորդ աշխատանքները։

2008 թվականի հունիսի 30-ին Ջոնհվան թողարկել է իր դեբյուտային *[[D.I.S.C.O]]* մինի ալբոմը իր վաղեմի ընկերոջ՝ Յան Հյոն Սոկի, YG Entertainmen-ի հիմնադիրի օգնությամբ, այնուհետև նորից կենտրոնացել է ֆիլմերում և հեռուստասերիալներում նկարահանվելու վրա։ 2017 թվականի դեկտեմբերի 26-ին 9 տարվա մեջ առաջին անգամ նա թողարկել է իր տասներորդ մինի ալբոմը՝ *[[The Cloud Dream Of The Nine]]*։

2020 թվականի ամռանը Ջոնհվան միացել է Refund Sisters նախագծային խմբին, որի հոկտեմբերին թողարկված դեբյուտային «Don't Touch Me» սինգլը, դարձավ Կորեայի № 1 հիթ։ Դեկտեմբերի 22-ին Ջոնհվան թողարկել է նաև «Hop In» սինգլը՝ Հվասայի և DPR Live-ի մասնակցությամբ։

## Անձնական կյանք
2010 թվականին Ջոնհվայի մոտ վահանաձև գեղձի քաղցկեղ ախտորոշեցին, բայց նույն տարվա մայիսին վիրահատությունից հետո նա կարողացավ ապաքինվել։ Վիրահատությունից հետո կատարողը որոշ ժամանակ չէր կարողանում խոսել կամ երգել, ինչի պատճառով նրա վերադարձը արդյունաբերություն պետք է հետաձգվեր։

Ջոնհվան գաղտնի է պահում իր անձնական կյանքը, սակայն հայտնի է, որ երգչուհին երբեք ամուսնացած չի եղել, և 2015-ին խոստովանել է, որ շատ կանանց նման ունի «անհասկանալի վախ» ամուսնությունից. «Ես կարծում եմ, որ երեխաները հրաշալի են, ամուսնական կյանքը նույնպես, բայց մյուս կողմից՝ ես միշտ մտավախություն եմ ունեցել, որ չեմ կարողանա երեխա մեծացնել և միաժամանակ աշխատել»։

## Սկավառակագրություն

### Ստուդիական ալբոմներ
* *[[Sorrowful Secret]]* (1993)
* *[[Uhm Jung Hwa 2]]* (1996)
* *[[After Love (Օմ Ջոնհվայի ալբոմ)|After Love]]* (1997)
* *[[Invitation (Օմ Ջոնհվայի ալբոմ)|Invitation]]* (1998)
* *[[005.1999.06]]* (1999)
* *[[Queen of Charisma]]* (2000)
* *[[Hwa]]* (2001)
* *[[Self Control (Օմ Ջոնհվայի ալբոմ)|Self Control]]* (2004)
* *[[Prestige (Օմ Ջոնհվայի ալբոմ)|Prestige]]* (2006)
* *[[The Cloud Dream Of The Nine]]* (2017)

### Հիթերի ընտրանիներ
* *[[Best...My Songs]]* (1998)
* *[[All Details (Օմ Ջոնհվայի ընտրանի)|All Details]]* (1999)

### Մինի-ալբոմներ
* *[[D.I.S.C.O]]* (2008)

## Ֆիլմագրություն

## Մրցանակներ և անվանակարգեր
### Դերասանական կարիերա

### Երաժշտական կարիերա

## Ծանոթագրություններ

Կատեգորիա:Հարավկորեացի դերասանուհիներ
Կատեգորիա:Հարավկորեացի երգիչներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարուհիներ